Калі верыць нямецкай прэсе, у Паўночнай Карэі прыняты спецыяльныя захады супраць тых, хто недастаткова смуткаваў з нагоды смерці любімага кіраўніка Кім Чэн Іра, які памер 19 снежня. Як пішуць газеты, тыя грамадзяне КНДР, хто мала плакаў на афіцыйных жалобных мерапрыемствах, будуць адпраўленыя ў турэмныя лагеры. Пакаранне за злачынства складае 6 месяцаў. У якасці аргументу ўлады кажуць, што глыбока смуткаваць з нагоды смерці любімага кіраўніка (афіцыйны тытул Кім Чэн Іра) — грамадзянскі абавязак.